MIESTEN JA NUORTEN SM-SÄÄNNÖT (Päivitetty 2/2024)

* Miesten ja nuorten SM-kuusiottelu, telinekohtainen ja joukkuekilpailu

MIESTEN JA NUORTEN SM-6-OTTELU JA TELINEKOHTAINEN KILPAILU

1. YLEISSÄÄNNÖT

SM-kilpailuissa noudatetaan Suomen Voimisteluliiton kilpailumääräyksiä. (Kilpailu- ja kurinpitosäännöt, Yleiset lajien voimistelukilpailujen järjestämisohjeet, Tuomaritoiminnan toimintaohjesäännöt)

1. JÄRJESTÄMISSÄÄNNÖT

**Sarjat**

Miesten SM-kilpailut

* SM kuusiottelu
* Seurojen välinen joukkuekilpailu
* Telinekohtainen SM-kilpailu

Nuorten SM-kilpailut

* SM kuusiottelu
* Seurojen välinen joukkuekilpailu
* Telinekohtainen SM-kilpailu

**Ajankohta**

SM-kilpailut järjestetään vuosittain Voimisteluliitossa tehdyn päätöksen mukaisesti.

Tulospalvelu

Tulospalveluun käytetään Voimisteluliiton tarjoamaa tulospalveluohjelmaa. Voimisteluliitto toimittaa viralliset tulokset omiin kanaviinsa. Järjestävä seura toimittaa tulokset lisäksi omiin paikallisiin kanaviinsa.

1. KILPAILUSÄÄNNÖT

Tekniset säännöt ja arvosteluohjeet

Kilpailussa noudatetaan Kansainvälisen Voimisteluliiton (FIG) teknisiä sääntöjä ja arvosteluohjeita näissä säännöissä mainittuja poikkeuksia lukuun ottamatta.

Arvostelu:

### Miesten SM-kilpailu: FIG miesten säännöt

### Nuorten SM-kilpailu: FIG nuorten säännöt

1. OSALLISTUMINEN

Sarjojen ikävaatimukset alla olevan mukaan.

Miehet:

* + - Osallistumisoikeus kilpailuvuonna vähintään 16 vuotta täyttävillä voimistelijoilla.

Nuoret:

* + - Osallistumisoikeus kilpailuvuonna vähintään 13 vuotta ja enintään 18 vuotta täyttävillä voimistelijoilla

Seurojen välinen joukkuekilpailu

* Joukkuekilpailu käydään N – N – 3 kokoonpanolla. Eli joukkueen voimistelijamäärää tai tekijöitä per teline ei ole rajoitettu ja 3 parhaan tulos lasketaan joukkuetulokseen / teline. Seurojen tulee ilmoittaa joukkueen kokoonpanot FIG sääntöjen mukaisesti 24 tuntia ennen kilpailun alkua Voimisteluliiton ilmoittamalla tavalla lajipäällikölle ja ylituomarille. Seurat saavat osallistua useammalla joukkueella esim. JyVo 1 ja JyVo 2 jne. .

Telinefinaalit

* + - Telinefinaaleihin saavat osallistua kunkin telineen karsinnan kahdeksan parasta voimistelijaa. Kaikkien voimistelulajien yhteisissä SM-kilpailuissa miesten sarjan finaaliin saa osallistua kunkin telineen karsinnan kuusi parasta voimistelijaa.

Tasapisteet

* SM kuusiottelussa sovelletaan FIG:n Tie breaking -sääntöä (Art 4.4.) sijoituksia määritettäessä.
* SM-kilpailujen telinekohtaisessa karsinnassa samoilla loppupisteillä/teline olevat voimistelijat pääsevät telinefinaaliin.
* SM telinefinaaleissa sovelletaan FIG:n Tie breaking -sääntöä sijoituksia määritettäessä.
1. TUOMARIVAATIMUKSET

MTV lajin kehittämisryhmä nimeää SM-kilpailun tuomarit Voimisteluliiton toimintaohjesäännön mukaisesti.

1. TULOKSET

Voimistelijoiden sijoitus määräytyy kuusiottelussa kuuden telineen yhteispisteiden mukaan ja telinefinaalissa kunkin telineen loppupisteiden mukaan. Tasapisteissä noudatetaan voimassa olevien FIG:n teknisten sääntöjen ”Tie Breaking” sääntöjä (Art 4.4.) yllä olevin ehdoin. Joukkuekilpailun tulokset määräytyvät kuuden telineen yhteispistemäärän mukaan niin, että jokaisella telineellä huomioidaan joukkueen kolme parasta pistemäärää. Joukkuetuloksen saamiseksi joukkuella tulee olla jokaisella telineellä kolme mukaan laskettavaa loppupistemäärää.

1. PALKITSEMINEN

Kolmea parasta (kuusiottelussa ja joka telineellä) palkitaan Voimisteluliiton antamilla virallisilla SM-mitaleilla. Joukkuekilpailussa kolme parasta joukkuetta palkitaan Voimisteluliiton antamilla pokaaleilla. Järjestävä seura voi halutessaan palkita myös muilla palkinnoilla osallistuvia voimistelijoita.